പെന്റഗണ് പരിസരത്ത് ഓഫീസറെ കുത്തിക്കൊന്നു ലോക്ഡൗണ് വാഷിങ്ടണ്: യുഎസ് പ്രതിരോധ ആസ്ഥാനമായ പെന്റഗണിനോട് ചേര്ന്നുള്ള മെട്രോ സ്റ്റേഷനില് സംഘര്ഷo . ഇതേ തുടര്ന്ന് പെന്റഗണില് ലോക്ഡൗണ് പ്രഖ്യാപിച്ചു. വിര്ജീനിയയിലെ ആര്ലിങ്ടണ് കൗണ്ടിയില് പെന്റഗണ് ട്രാന്സിറ്റ് സെന്ററില് ചൊവ്വാഴ്ച രാവിലെ 10.30 ഓടെ ഓഫീസറെ ഒരാള് കത്തി കൊണ്ട് കുത്തുകയായിരുന്നു. ജോര്ജിയ സ്വദേശി 27കാരനായ ഓസ്റ്റിന് വില്യം ലാന്സ് ആണ് കൊലപാതകി . ഓഫീസര്ക്ക് നേരെ പാഞ്ഞെടുത്ത ഇയാള് കഴുത്തില് കുത്തുകയായിരുന്നു. ഉടന് തന്നെ സുരക്ഷാ ഉദ്യോഗസ്ഥര് ഇയാളെ വെടിവെച്ചു കൊന്നു. പരിസരത്തുണ്ടായിരുന്ന രണ്ടു പേര്ക്ക് പരിക്കേറ്റതായും റിപ്പോര്ട്ടുകള് ചൂണ്ടിക്കാട്ടുന്നു . അതെ സമയം ആക്രമണത്തിനുള്ള കാരണം പോലീസ് അന്വേഷിച്ചുവരികയാണ്. പൊലീസ് നടപടികള് പൂര്ത്തിയാക്കുന്നതിന് പെന്റഗണില് ചൊവ്വാഴ്ച അധികൃതര് ലോക്ഡൗണ് നടപ്പാക്കി. ഉച്ചക്കുശേഷം പിന്നീട് പിന്വലിച്ചു. നേരത്തെ യു.എസ് മറൈന് കോര്പ്സില് നിയമനം ലഭിച്ചയാളാണ് അക്രമിയായ യുവാവ്. ഒരു മാസത്തിനകം പുറത്താക്കിയതായും റിപ്പോര്ട്ടുകള് വ്യക്തമാക്കുന്നു . കവര്ച്ച, പൊലീസിനു നേരെ അതിക്രമം ഉള്പെടെ കേസുകളില് നേരത്തെ പ്രതിയാണ്.മെട്രോ പാതയിലെ ആക്രമണത്തില് ഗതാഗതക്കുരുക്ക് മണിക്കൂറുകളോളo തുടര്ന്നു .The post പെന്റഗണ് പരിസരത്ത് ഓഫീസറെ കുത്തിക്കൊന്നു ലോക്ഡൗണ് first appeared on MalayalamExpressOnline.